《某往岁侍大人守丹阳粗知此郡之盛复戏成小诗呈子高》
宋代·刘敞

自古佳丽地，到今风物奇。群山尽回抱，绿水止逶迤。

事体存都尽，繁华盛昔时。秋声雄鼓角，晓色乱旌旗。

楼观浑飞动，林峦互蔽亏。子鹅留客饮，白纻送歌词。

太守贵如此，郎官清可知。虚投射堂策，深恨著鞭迟。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。